**JAVNA VATROGASNA POSTROJBA GRADA IMOTSKOG**

  **N.Š. Zrinskog 16, 21260 IMOTSKI**

 **Tel: 021/842-271 021/670-343 Fax: 021/670-342**

 **oib: 87603109074**

KLASA:112-01/25-01/00001

URBROJ:2129-1-5-25-00001

Imotski, 17. travnja 2025. godine

Na temelju članka 34. stavak 4. i članka 51. Zakona o vatrogastvu („Narodne novine“, br. 125/19 i 114/22),   članka 41. Zakona o ustanovama pročišćeni tekst ( N.N. br. 76/93, 29/07, 47/09, 135/08), članka 26. Statuta Javne vatrogasne postrojbe Grada Imotskog, zapovjednik Javne vatrogasne postrojbe Grada Imotskog raspisuje

**JAVNI NATJEČAJ**

**za imenovanje zamjenika zapovjednika Javne vatrogasne postrojbe Grada Imotskog**

**I.**

Raspisuje se javni natječaj za zapošljavanje jednog (1) izvršitelja na radno mjesto „Zamjenik zapovjednika vatrogasne postrojbe“ na određeno vrijeme do kraja mandata zapovjednika, odnosno studenog 2026. godine.

Na javni natječaj mogu se javiti osobe oba spola.

Izrazi koji se koriste u ovom javnom natječaju, a imaju rodno značenje, koriste se neutralno i odnose jednako na muški i na ženski spol.

**II.**

Trajanje radnog vremena je puno radno vrijeme.

Mjesto rada je u sjedištu Poslodavca, u Javnoj vatrogasnoj postrojbi Grada Imotskog (dalje u tekstu JVP Grada Imotskog), na adresi N.Š.Zrinskog 16, 21260 Imotski, odnosno na području za koje je JVP Grada Imotskog odgovorna, kao i izvan sjedišta sukladno odredbama Zakona o vatrogastvu i propisa donesenih temeljem istog.

**III.**

Kandidat koji se prima na radno mjesto za koje se raspisuje natječaj mora ispunjavati sljedeće uvjete:

* da ima hrvatsko državljanstvo,
* da ima najmanje kratki stručni studij ili preddiplomski stručni studij u trajanju od tri (3) godine,
* da ima položen stručni ispit za vatrogasca s posebnim ovlastima i odgovornostima,
* da ima najmanje pet (5) godina iskustva na poslovima vatrogasca s posebnim ovlastima i odgovornostima,
* da ima posebno zdravstveno stanje i psihičku sposobnost za obavljanje vatrogasne djelatnosti što dokazuje potvrdom ovlaštene zdravstvene ustanove,
* da ispunjava posebno propisanu razinu tjelesne i motoričke sposobnosti,
* da nije kažnjavana za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.), i kaznena djela protiv službene dužnosti (glava XXVIII.), a koja su propisana Kaznenim zakonom („Narodne novine“ br.125/11., 144/12., 56/15., 61/15., 101/17. i 118/18.),
* da nije kažnjavan za kaznena djela protiv života i tijela (glava X.), kaznena djela protiv opće sigurnosti ljudi i imovine (glava XX.) i kaznena djela protiv službene dužnosti (glava XXV.), a koja su propisana Kaznenim zakonom („Narodne novine“ br. 110/97.,27/98. – ispravak, 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),
* da mu nije prestala služba u državnom tijelu ili tijelu jedinice lokalne i područne (regionalne) samouprave radi teške povrede službene dužnosti izvršnom odlukom nadležnog tijela u razdoblju od četiri (4) godine od prestanka službe odnosno prestanka radnog odnosa otkazom ugovora o radu (članak 69. Zakona o vatrogastvu),
* da ima položen ispit za upravljanje motornim vozilima „B“ kategorije
* da ima znanje rada na osobnom računalu i sustavu Office,
* da ima organizacijske sposobnosti

**IV.**

Kandidati su, uz prijavu na natječaj obvezni priložiti:

* životopis
* dokaz o hrvatskom državljanstvu i prebivalištu (presliku osobne iskaznice i domovnice).
* dokaz o stečenoj stručnoj spremi (preslika diplome / uvjerenja),
* dokaz o položenom ispitu za vatrogasca s posebnim ovlastima i odgovornostima
* dokaz o radnom iskustvu na poslovima vatrogasca s posebnim ovlastima i odgovornostima (ugovor o radu, rješenje o rasporedu ili drugu odgovarajuću ispravu iz koje je razvidna vrsta i poslovi koji su se obavljali i vremensko razdoblje u kojem ih je kandidat obavljao),
* dokaz o ukupnom radnom stažu (ispis elektroničkog zapisa o radno pravnom statusu / e-radna knjižica koja se vodi pri Hrvatskom zavodu za mirovinsko osiguranje),
* dokaz o položenom vozačkom ispitu „B“ kategorije (preslika vozačke dozvole)
* dokaz da se protiv kandidata ne vodi kazneni postupak (Potvrda o ne kažnjavanju ne starija od 3 mjeseca),
* vlastoručno potpisanu izjavu kandidata da nije kažnjavan za kaznena djela protiv imovine, opće sigurnosti ljudi i imovine te protiv službene dužnosti,
* važeće uvjerenje ovlaštene zdravstvene ustanove o zdravstvenoj i psihofizičkoj sposobnosti za obavljanje poslova vatrogasne djelatnosti

Isprave se prilažu u neovjerenoj preslici, s time da je izabrani kandidat, prije sklapanja ugovora o radu, za potrebe poslodavca obvezan dostaviti izvornik ili ovjerenu presliku isprava.

**V.**

Opis poslova za radno mjesto:

ZAMJENIK ZAPOVJEDNIKA JAVNE VATROGASNE POSTROJBE

Pomaže zapovjedniku u obavljanju odgovarajućih poslova, zamjenjuje zapovjednika u slučaju njegove odsutnosti, obavlja složenije poslove u postrojbi a koji zahtijevaju veći stupanj samostalnosti u izvršenju poslova i zadataka, brine da se izvještaji o intervencijama kao i oprema i tehnika pravilno zavedu u informacijskom sustavu te dostave nadležnima, rukovodi i provodi obuku zaposlenika, obavlja poslove skladištenja i zaduženja vatrogasne opreme, obavlja druge poslove i zadatke po nalogu zapovjednika, za svoj rad odgovoran je zapovjedniku JVP Grada Imotskog.

**VI.**

Kandidat će biti primljeni u radni odnos s probnim radom od 2 mjeseca. Ako se za vrijeme probnog rada ocjeni da kandidat ne može uspješno obavljati poslove predmetnog radnog mjesta ugovor prestaje važiti.

Kandidatima koji ne budu primljeni u radni odnos natječajna dokumentacija će biti vraćena poštom.

 Za kandidate koji zadovolje formalne uvjete natječaja (predaju svu traženu dokumentaciju), JVP Grada Imotskog će po službenoj dužnosti zatražiti Uvjerenje o nekažnjavanju za navedena kaznena djela od Ministarstva pravosuđa i uprave Republike Hrvatske sukladno odredbi članka 51. stavka 1. Zakona o vatrogastvu.

**VII.**

Kandidati koji prema posebnim propisima ostvaruju pravo prednosti pri zapošljavanju moraju se u prijavi na javni natječaj pozvati na to pravo, te imaju prednost u odnosu na ostale kandidate samo pod jednakim uvjetima. Uz prijavu na javni natječaj dužni su priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz kojeg se vidi to pravo.

Kandidati koji se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17 i 98/19) imaju prednost pod jednakim uvjetima po utvrđenom redoslijedu iz stavka 1. ovoga članka, ukoliko ispunjavaju uvjete propisane člankom 103. i 104. Zakona, te uvjete iz javnog natječaja. Navedeni kandidati dužni su dostaviti sve dokaze iz članka 103. citiranog Zakona. Dokazi potrebni za ostvarivanje prava prednosti pri zapošljavanju objavljeni su na internetskoj stranici Ministarstva hrvatskih branitelja Republike Hrvatske <https://branitelji.gov.hr/>.

**VIII.**

Kandidati će o rezultatima javnog natječaja biti obaviješteni u zakonskom roku od 45 dana od dana isteka roka za podnošenje prijava.

Podnositelj molbe dobrovoljno daje podatke u svrhu sudjelovanja u postupku prijema na radno mjesto. Sukladno Općoj uredbi o zaštiti podataka (GDPR) i Zakonu o provedbi opće uredbe o zaštiti podataka Javna vatrogasna postrojba Grada Imotskog kao voditelj obrade osobnih podataka s istima će postupati prema načelima obrade osobnih podataka navedenih u članku 5. Uredbe. Prikupljeni osobni podaci će se obrađivati samo u svrhu u koju su prikupljeni te se u druge svrhe neće koristiti, sukladno Općoj uredbi o zaštiti osobnih podataka (GDPR).

Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslik vjenčanog ili rodnog lista i sl.).

**IX.**

 Prijave na javni natječaj s dokazima o ispunjavanju uvjeta podnose se u roku od **15 dana** od objave javnog natječaja na web stranici Hrvatskog zavoda za zapošljavanje ([www.hzz.hr](http://www.hzz.hr/)) , te na web stranici JVP Grada Imotskog (www.jvp-imotski.hr), neposredno ili poštom na adresu:

**Javna vatrogasna postrojba Grada Imotskog, Nikole Šubića Zrinskog 16, 21260 Imotski, uz naznaku: »Javni natječaj za zapošljavanje zamjenika zapovjednika / NE OTVARAJ«**u zatvorenoj omotnici**.**

Nepotpune i prijave izvan roka neće se razmatrati. Osobe koje podnesu nepotpune i prijave izvan roka ne smatraju se kandidatima prijavljenim na javni natječaj. Urednom prijavom smatra se ona koja sadrži sve podatke i priloge navedene u javnom natječaju.

**X.**

JVP Grada Imotskog zadržava pravo poništiti ovaj javni natječaj.

 **Javna vatrogasna postrojba**

 **Grada Imotskog**

 **Zapovjednik**

 *Stipe Zec*